Johan Neeskens

**Johannes Jacobus** "**Johan**" **Neeskens** (; Hemsteede, 15. rujna 1951. – Alžir, 6. listopada 2024.), nizozemski fudbaler i trener.

## Biografija

Rođen je 1951. u Hemsteedeu, dvadesetak kilometara od Amsterdama. Započeo je nogometnu karijeru igrajući za lokalni klub RCH Hemsteede, a zatim je uočen od strane Rinusa Michelsa i prešao u Ajax 1970. godine. Pokazao je se odličnim i na poziciji desnog beka, na kojoj je igrao u finalu Kupa šampiona 1971. protiv Panatinaikosa, gdje je Ajax pobjedio 2:0. Tijekom sezone 1971/72. Neskens počeo je više igrati u sredini. Odlično je se uklopio i imao važnu ulogu u osvajanju Ajaxovih tri uzastopna naslova Kupa prvaka. S Ajaxom je osvojio i nizozemsko prvenstvo 1972. i 1973., nizozemski kup 1971. i 1972. te europski Superkup 1972. i 1973. te Interkontinentalni kup 1972. godine.  

Prešao je u Barcelonu 1974. godine zajedno s Johanom Cruijffom i trenerom Rinusom Michelsom. Bio je jako popularan kod navijača. S Barcelonom je osvojio Kup pobjednika kupova 1979. i španjolski kup 1978. Godine 1979. odselio je u Sjedinjene Države, gdje je igrao pet godina za Cosmose. 1984. odigrao je jednu sezonu za nizozemski Groningen te za još dva američka i dva švicarska kluba, dok nije završio karijeru 1991. godine.

Za nizozemsku nogometnu reprezentaciju debitirao je protiv Istočne Nemačke novembra 1970. Za reprezentaciju je odigrao 49 utakmice i postigao 17 golova, što je svakako vrlo dobar prosjek za veznog igrača. Igrao je važnu ulogu kada je Nizozemska bila dva puta zaredom na Svjetskim prvenstvima 1974. i 1978. Na Svjetskom prvenstvu 1974., Nizozemska je došla do finala bez poraza. U finalu Neeskens je postigao gol sa jedanaesterca u 2. minuti protiv Zapadne Njemačke koji se dugo pamtio u kronikama. Na Svjetskom prvenstvu 1978, zadobio povredu rebra protiv Škotske zbog čega je propustio naredne dvije utakmice. Odigrao je finale protiv Argentine predvođene Mariom Kempesom u kojoj je Nizozemska opet izgubila od domaćina prvenstva, 3:1 nakon produžetaka. Svoju poslednju utakmicu za reprezentaciju odigrao je protiv Francuske 1981. godine.

Nakon umirovljenja, bio je pomoćni trener Nizozemske na Svjetskom prvenstvu 1998, pod izbornikom Guusom Hiddinkom. U utakmici za 3. mjesto, Nizozemska je izgubila od Hrvatske. Zatim bio je pomoćni trener reprezentacije i pod izbornikom Frankom Rijkaardom do kraja Europskog prvenstva 2000. Trenirao je nizozemski klub NEC Nijmegen do 2004, te je s njime Nijmegen nastupio u europskim natjecanjima nakon dvadeset godina. Bio je pomoćni trener reprezentacije Australije opet uz Guusa Hiddinka. Na Svjetskom prvenstvu 2006., Australija je se plasirala u drugi krug nakon neodlučenog susreta protiv Hrvatske. Bio je s Frankom Rijkaardom na klupi Barcelone, a od ljeta 2010. godine i na klupi turskog Galatasaraya kao pomoćni trener.

Imao je četvero djece sa Švicarkom Marlis von Reding. Umro je u Alžiru 6. listopada 2024. u dobi od 73 godine.

## Karakteristike

Za mnoge je jedan od najboljih veznjaka u povijesti nogometa, bio je jedan od stupova Nizozemskog tima pod vodstvom Rinusa Michelsa, zajedno s Krolom, Repom i Crujiffom, momčadi koja će između 1966. i 1977. napraviti revoluciju u nogometu sustavnim uvođenjem zonske igre i takozvanog „totalnog fudbala” (*totaalvoetbal*). Bio je čelično čvrsti veznjak i neumoran trkač, neizostavan za konstrukciju igre za podršku Cruijffu. Mogao je također igrati na poziciji braniča ili napadača, što je ga integriralo u središnji pojam Michelsova nogometa. U nizozemskom totalnom fudbalu Neeskens je bio mozak i arhitekt igre, poput suvremenog Pirla u Italiji ili Inieste u Španjolskoj. 

Iako nizak rastom (1,74 m), bio je mračan borac u veznom redu, vršio je veliki pritisak na protivnika da bi vratio posjed lopte i potom brzo izgrađivao igru. Prema svjedočanstvima suvremenika, vrijedio je dva čovjeka na sredini terena, stvarajući kvalitetan i simbiotičan dvojac s Cruijffom. 

Imao je snažan udarac, te dobru kontrolu lopte i opću tehniku. Bio je plodan završavač, što mu je davalo važnu ulogu u napadnoj fazi. Bio je pouzdan kao izvođač jedanaesteraca.

Njegov izgled s dugom ravnom kosom i dugim zaliscima postao je ikona u pop kulturi 1970-ih. Nosio je dres s brojem 8.

## Statistike

## Reprezentacija

## Nagrade i trofeji

*  Ajax
** Eredivizija: 1971/72, 1972/73.
** Kup Holandije: 1970/71, 1971/72.
** Kup šampiona: 1970/71, 1971/72, 1972/73.
** Interkontinentalni kup: 1972.
** UEFA superkup: 1972, 1973.

*  Barcelona
** Kup Španije: 1977/78.
** Kup pobednika kupova: 1978/79.

Povodom 100. godina FIFA-e, 2004., Pelé je sastavio popis 125 najvećih živućih nogometaša na kojem je i Johan Neeskens.

## Reference